प्रभु पहाड़ों और जंगलों में नहीं अपितु मानव के मन में विद्यमान
गांवझिंगडा में दिव्य ज्योति जागृति संस्थान द्वारा करवाए गए तीन दिवसीय कीर्तन दरबार के अंतिम दिवस शब्द गुरबाणी विचार कार्यक्रम में भाई मंगल सिंह ने कहा कि हमारे सभी धार्मिक ग्रंथ ईश्वर के दो स्वरूपों की महिमा का गान करते है।
वह प्रभु को निराकार और साकार रूप से पुकारते है निराकार सृष्टि के कन-कन में समाया है। आज मानव उसी प्रभु का चिंतन कर रहा है। उसी की भक्ति करके उसे यूं ही प्राप्त करने का प्रयास करता है। कभी वह उसे धार्मिक स्थान पर तो कभी पहाड़ों में तो कभी जंगल में जाकर खोज रहा है किंतु धार्मिक ग्रंथ हमें कहते है कि प्रभु को इस प्रकार पाया नहीं जा सकता, वह ईश्वर तो हमारे भीतर है।
उन्होंने बताया कि आज समाज में कन्या भ्रूण हत्या कि समस्या सुरसा की तरह अपना मुंह खोलती जा रही है। आज नन्ही सी बच्ची मां के गर्भ में ही असुरिक्षत है। वह प्रार्थना करती है कि मां मुझे मत मार मैं तेरा ही रूप हूं मैं संसार में आकर तेरा नाम रोशन करूंगी, तेरे नाम को दाग नही लगने दूंगी लेकिन बेटे की चाह रखने वाले लोग उसी की आवाज को कहां सुनते है। भाई मंगल सिंह ने कहा कि यदि मानव के भीतर विवेक जागृति हुई तो यह समस्या एक दिन हम को बहुत भयंकर दंड देगी। विवेक जागृति के लिए ईश्वर का दर्शन जरूरी है। तभी ही हम प्रभु के साथ मिल कर समाज का विकास कर सकते है। उन्होंने कहा कि आज समाज में लड़के-लड़की में बढ़ रहा अंतर भयानक रूप लेता जा रहा है जो कि एक भयंकर तूफान आने का संकेत दे रही है जिसे तुरंत रोकना होगा।
अंत में भाई संगियामा नंद, भाई बलजिंदर सिंह, भाई गुरप्रीत सिंह द्वारा गुरबाणी के शब्दों का गायन किया गया। इस अवसर पर ग्राम पंचायत सदस्य भारी संख्या में संगत मौजूद रही।
गांव झिंगड़ां में प्रवचन करते भाई मंगल सिंह और अन्य। -भास्कर
गांव झिंगड़ां में प्रवचन सुनते हुए संगत। -भास्कर
hin_Deva hin_Deva hin_Deva hin_Deva hin_Deva mag_Deva mag_Deva